Το οποίο όμως αντιμετώπιζε συχνά προβλήματα, εξαιτίας των έκτακτων δασμών και απαγορεύσεων εξαγωγής προϊόντων που επέβαλε η Πύλη, της εκτεταμένης δωροδοκίας και της αρπακτικής διάθεσης των οργάνων του κράτους. Μετά τη μεσολάβηση ενός διαστήματος Αγγλικής υπεροχής, ως το 1720, η Γαλλία άρχισε μία εμπορική εκστρατεία βασισμένη στα υφάσματα που προσαρμόζονταν καλύτερα στο ανατολικό εμπόριο και έτσι κυριάρχησε στο εμπόριο της ανατολικής Μεσογείου. Πάντως, σύμφωνα, τουλάχιστον, με μία αναφορά του Ντυμπροκά, Γάλλου προξένου στην Άρτα (το 1725), ο ανταγωνισμός από τους Άγγλους και από άλλα ναυτικά κράτη στη δυτική Ελλάδα ήταν έντονος.